Hjørring fik masser af omtale ved at lave julekalender - kan Holbæk det samme? Det er et af spørgsmålene halvanden måned, før Brorfelde Observatorium ved Holbæk dukker op i årets julekalender på DR 1, skriver dagbladet Nordvestnyt. Brorfeldes position i den nye julekalender kunne ligne en parallel til sidste års TV 2-julekalender, der foregik på Børglum Kloster ved Hjørring. De nordjyske erfaringer er positive. Allerede mens julekalenderen var på skærmen, strømmede det til med gæster. Og i år har Børglum Kloster tredoblet sit besøgstal og skabt nye job i klostret. Dertil kommer, at de mange gæster har medført øget omsætning i lokale forretninger og hos sommerhusudlejere og hoteller.

Opsummering:
Hjørring har spundet guld på en julekalender. Nu vil Holbæk følge Hjørrings eksempel.